**О Б Я В А**

Във връзка с разпоредбите на чл. 37и, ал. 8, т. 3 от Закона за собствеността и ползването на земеделските земи /ЗСПЗЗ/, чл. 104г, ал. 6 от Правилника за прилагане на ЗСПЗЗ и ежегодна проверка по сключени договори за наем на пасища, мери и ливади от държавния и общинския поземлен фонд на община Чипровци по реда на чл. 37м, ал. 1 при спазване на условията по чл. 37и, ал. 1 и ал. 4 от ЗСПЗЗ, уведомявам, че заседание на комисията, назначена със Заповед № 141/11.03.2025 г. на Директора на Областна дирекция „Земеделие” – Монтана по чл. 37и, ал. 7 от ЗСПЗЗ, ще се проведе на **15** **април 2025 г. от 10:00 ч. /вторник/** **в малката заседателна зала в сградата на Общинска администрация – гр. Чипровци.**

Дневния ред на комисията е:

1. Да определи необходимата площ като състави констативен протокол на всички собственици на животновъдни обекти, допуснати до участие в разпределението за съответното землище на община Чипровци по реда на чл. 37и, ал. 8, т. 3 от ЗСПЗЗ и чл. 104г, ал. 6 от Правилника за прилагане на закона за собствеността и ползването на земеделските земи.

2. Да извърши проверка по реда на чл. 37м, ал. 1 от ЗСПЗЗ при спазване на условията по чл. 37и, ал. 1 и ал. 4 от същия закон по сключени договори за наем на пасища, мери и ливади от държавния и общинския поземлен фонд на община Чипровци със собственици на животновъдни обекти с пасищни селскостопански животни, регистрирани в Интегрираната информационна система на БАБХ.

Настоящата обява да бъде оповестена на информационните табла на Община Чипровци, кметствата на територията на общината, Областна дирекция „Земеделие” – гр. Монтана и общинска служба по земеделие - Чипровци, както и на интернет страниците на Община Чипровци и Областна дирекция „Земеделие” – гр. Монтана

**Председател на комисията по Заповед № 141 от 11.03.2025 г. …….…/п/……..**

/Петко Петков /

Дата: 08.04.2025г.